Täna on kolletamispäev. Ehk siis täna saab sügise värvilisem ja ilusam pool otsa, edasi  tuleb pime aeg. Täna tehtud piltidel on ka näha, et puud on tõesti täiesti kollased ja üsna hõredaks jäänud tuulega. Täna muidugi on päris suur torm ka.      Huvitav, piltidel ei ole peaaegu üldse kollast näha? Igatahes on kased tegelikult kollasekirjud. Käisin täna spetsiaalselt pildistamas.    Täna on mu vanemate 32 pulmaaastapäev. Mina olin siis juba 6aastane. Nende registreerimine oli päris hilja õhtul (vist isegi 7.30 või 8). Kuna kõigil oli hästi palju sebimist, siis olin mina hoiul oma  sõbranna juures. Tema venam õde (praegu minu sõbranna) siis valvas meid ja küsis mu käest pulmade kohta igasuguseid küsimusi. Õues oli ikka täiesti kottpime kui mina alles Eve ja Anu juures olin.  Registreerimisest ei mäleta ma suurt midagi, ainult seda, et tülitsesin vanaemaga, kuna vanaema leidis, et mul peaks oleme lillede all mingi pitsist räitk. Mina olin siis lilleneiu (koos täditütrega). Pidu ise toimus Pirital motoklubi saalis ja rahvast oli palju, isa sõbra bänd mängis tantsuks. Ja vist oli tore  pulm. Mina igatahes mäletan vaid seda, et mind ei lastud magama minna enne 12. Siis viidi meid magama ja oligi minu jaoks pidu läbi. :)